འདོད་གསོལ་བསྡུས་པ་ནི། ཧཱུྃ་ཧྲཱིཿ ཀུན་ཁྱབ་ཆོས་སྐུའི་དབྱིངས་ལས་མ་གཡོས་བཞིན། །མ་འགགས་སྤྲུལ་བས་འགྲོ་དོན་
སྣ་ཚོགས་མཛད། །ཐུགས་རྗེའི་ཐབས་ཀྱིས་འགྲོ་བའི་དོན་མཛད་པ། །སྙིགས་དུས་འགྲོ་བའི་སྐྱབས་གཅིག་པད་འབྱུང་རྗེ། །ཐུགས་རྗེས་དགོངས་ཤིག་ཐུགས་དམ་
མ་གཡེལ་མཛོད། །ད་ལྟ་བསྟུན་འགྲོའི་རྐྱེན་ངན་བར་ཆད་ཀུན། །དུས་འཁྲུགས་ནད་ཡམས྄་མཐའ་དམགཱ་ལྷ་ཀླུ་ཡི། །ཕྱི་ནང་སྦྱོར་རྩུབ་བསམ་ངན་གནོད་འཚེ་
དང་༑ ༑ལས་སྦྱོར་སྣ་ཚོགས་མི་དང་མི་མིན་ལ། །ཟུག་རྔུའི་རྫས་སྦྱོར་སྣ་ཚོགས་ཐབས་མང་གིས། །འགྲོ་བའི་བདེ་སྐྱིད་རབ་ཏུ་བཙོམ་པ་ཡི། །ཕྱི་ནང་བདུད་དང་ཤི་
372

གསོལ་མཆོད་ བཅུ་དྲུག་
སྣ་ཚོགས།
আ
བཅུ
།གཤེད་གསོན་བདུད་སོགས། །སྡུག་བསྔལ་སྣ་ཚོགས་དུ་མས་མནར་བ་ན། །བྱམས་མགོན་ཁྱེད་ཀྱིས་སྔོན་གྱི་དམ་བཅའ་ནི། །བོད་
འབངས་སྡུག་བསྔལ་སྐྱོབ་ཅེས་ཞལ་བཞེས་པས། །ད་ནི་མྱུར་དུ་སྐྱོབ་པའི་དུས་ལ་བབ། །བདག་ཅག་མགོན་མེད་བོད་འབངས་སྤྲེལ་ཕྲུག་གིས། །སྡུག་བསྔལ་མ་
བཟོད་ཁྱེའུས་ཕྲ་མ་ལྟར། །རྩེ་གཅིག་གདུང་བའི་དབྱངས་ཀྱིས་གསོལ་འདེབས་ན། །ལས་ངན་སྡིག་སྒྲིབ་བར་ཆད་ཞི་བ་དང༌། །རྫོགས་ལྡན་བཞིན་དུ་བདེ་སྐྱིད་
དཔལ་འབྱོར་སྤེལ། །དཀོན་མཆོག་རྩ་གསུམ་རྒྱ་མཚོའི་བྱིན་མཐུ་དང༌། །མགོན་པོ་ཁྱེད་ཀྱི་ཐུགས་བསྐྱེད་སྨོན་ལམ༌དང༌། །བདག༌ཅག༌ལྷག༌བསམ༌རྣམ༌པར་དག་
པ་ཡིས། །བསྟན་འགྲོའི་བདེ་སྐྱིད་མྱུར་དུ་འབྱུང་བར་མཛོད། ། ཅེས་པ་འདི་ནི་སློབ་བུ་བྱང་ཆུབ་རྡོ་རྗེ་ཡིས་བསྐུལ་ངོར་ཆོས་སྨྲ་བའི་བཙུན་གཟུགས་ལུང་རྟོགས་རྒྱལ་མཚན་གྱིས་བྲིས་པའོ།། །།